Καναλλάκι, 23/5/2018

**ΔΕΛΤΙΟ ΤΥΠΟΥ**

Σε συνολική διαμόρφωση του κόμβου των κεντρικών οδών Αχέροντος, Σουλίου και Ναπολέοντος Ζέρβα στο Καναλλάκι, προχώρησε ο Δήμος Πάργας σε συνεργασία με το Τμήμα Συγκοινωνιακών Έργων της Περιφέρειας Ηπείρου.

Πιο συγκεκριμένα, έγινε διαγράμμιση πεζών στην οδό Σουλίου και γραμμή ανακοπής στην οδό Αχέροντος, τοποθετήθηκαν νέες πινακίδες σε ιστούς σηματοδότησης και **εγκαταστάθηκε η πρώτη στο Καναλλάκι** **φωτεινή σηματοδότηση εναλλακτικής διέλευσης οχημάτων.**

Η παρέμβαση αυτή σε συνδυασμό με την υλοποίηση του έργου «Ανάπλαση Κέντρου Καναλλακίου», που δημοπρατήθηκε πρόσφατα, θα οδηγήσουν σε ουσιαστική αναβάθμιση για την καθημερινότητα των πολιτών και τις επαγγελματικές δραστηριότητες, του κεντρικού τμήματος του οικισμού του Καναλλακίου.